**Zmluva o budúcej zmluve o poskytovaní**

**Európskej služby elektronického výberu mýta**

uzatvorená v súlade s § 13a ods. 1 zákona č. 474/2013 Z. z. o výbere mýta za užívanie vymedzených úsekov pozemných komunikácií a o zmene a doplnení niektorých zákonov v znení neskorších predpisov, a § 269 ods. 2 a 289 a nasl. zákona č. 513/1991 Zb. Obchodný zákonník v znení neskorších predpisov

(ďalej ako „**Zmluva o budúcej zmluve EETS**“)

medzi

**Národná diaľničná spoločnosť, a. s.**

so sídlom: Dúbravská cesta 14, 841 04 Bratislava

IČO: 35 919 001

IČ DPH: SK2021937775

Bankové spojenie: Tatra banka, a.s.

IBAN: SK18 1100 0000 0029 4815 6682

Zapísaná v Obchodnom registri Mestského súdu Bratislava III, oddiel: Sa, vložka č. 3518/B

Štatutárny orgán: Ing. Vladimír Jacko, PhD., MBA, predseda predstavenstva a generálny riaditeľ,

a Mgr. Jaroslav Ivanco, podpredseda predstavenstva

(ďalej ako „**Správca výberu mýta**“)

a

**Spoločnosť [•]**

so sídlom: [•]

IČO: [•]

IČ DPH: [•]

Bankové spojenie: [•]

IBAN: [•]

Zapísaná v Obchodnom registri Okresného súdu [•], oddiel [•], vložka č. [•]

[alternatívne obdoba zápisu zahraničnej spoločnosti]

Štatutárny orgán: [•]

(ďalej ako „**Poskytovateľ EETS**")

(Správca výberu mýta a Poskytovateľ EETS sú ďalej označovaní aj samostatne ako „**Zmluvná strana**“ alebo spoločne ako „**Zmluvné strany**“)

**Článok I**

**Definície a poradie prednosti**

## Pojmy začínajúce sa s veľkým písmenom majú význam uvedený v Prílohe č. 1 tejto Zmluvy o budúcej zmluve EETS alebo výklad, aký je im pripísaný v príslušnom ustanovení tejto Zmluvy o budúcej zmluve EETS.

## Ustanovenia samotnej Zmluvy o budúcej zmluve EETS (jej tela) majú prednosť pred jej prílohami. Prehľad o oblasti EETS má prednosť pred ostatnými prílohami tejto Zmluvy o budúcej zmluve EETS. Táto Zmluva o budúcej zmluve EETS a jej prílohy majú prednosť pred inými dokumentmi, ktoré sa majú stať súčasťou tejto Zmluvy o budúcej zmluve EETS, ak v týchto dokumentoch nie je výslovne stanovené inak. Dodatky k tejto Zmluve o budúcej zmluve EETS menia jej obsah iba v rozsahu výslovne dohodnutom medzi Zmluvnými stranami, pričom ostatné podmienky tejto Zmluvy o budúcej zmluve EETS zostávajú nedotknuté.

**Článok II**

**Predmet Zmluvy o budúcej zmluve EETS**

# PŘEDMĚT SMLOUVY

## Predmetom tejto Zmluvy o budúcej zmluve EETS je realizácia zákonnej povinnosti Správcu výberu mýta podľa § 13a ods. 1 Zákona o výbere mýta vytvoriť skúšobné prostredie a realizácia povinnosti Poskytovateľa EETS podstúpiť podľa § 12 ods. 16 Zákona o výbere mýta proces akreditácie, v ktorom Správca výberu mýta alebo ním poverená osoba môže overiť, či sú Zložky interoperability Poskytovateľa EETS vhodné na použitie v Oblasti EETS, za ktorú zodpovedá Správca výberu mýta (ďalej ako „**Akreditácia**“). Proces Akreditácie upravuje Prehľad o oblasti EETS, ktorý tvorí Prílohu č. 2 tejto Zmluvy o budúcej zmluve EETS. Správca výberu mýta je oprávnený vyžadovať od Poskytovateľa EETS alebo od jeho splnomocneného zástupcu úhradu poplatkov a nákladov spojených s procesom Akreditácie tak, ako je uvedené v Sadzobníku poplatkov, ktorý tvorí Prílohu č. 3 tejto Zmluvy o budúcej zmluve EETS, ktorý je však Správca výberu mýta oprávnený odôvodnene jednostranne meniť.

## Predmetom tejto Zmluvy o budúcej zmluve EETS je ďalej záväzok Zmluvných strán uzavrieť za podmienok uvedených nižšie Zmluvu EETS, a zároveň stanoviť minimálne podmienky ochrany dôverných informácií.

## Poskytovateľ EETS sa zaväzuje vyvinúť maximálne úsilie na účely splnenia podmienok pre schválenie Technicko – prevádzkového konceptu Poskytovateľa EETS zo strany Správcu výberu mýta, ktoré je predpokladom pre vykonanie skúšok na overenie vhodnosti Zložiek interoperability na použitie. Správca výberu mýta sa zaväzuje poskytnúť nevyhnutnú súčinnosť, ktorú možno od neho spravodlivo požadovať, k možnosti riadnej Akreditácie Poskytovateľa EETS a riadneho uzavretia Zmluvy EETS s Poskytovateľom EETS.

## V prípade, že Poskytovateľ EETS nepreukáže splnenie všetkých požiadaviek kladených na Zložky interoperability alebo nepredloží požadované dokumenty alebo neposkytne informácie vyžadované Prehľadom o oblasti EETS a Právnymi predpismi alebo nesplní ktorúkoľvek z podmienok potrebných na dosiahnutie Akreditácie, resp. uzavretie Zmluvy EETS, a to v lehote stanovenej Prehľadom o oblasti EETS, Právnymi predpismi a touto Zmluvou o budúcej zmluve EETS, a ani v dodatočnej primeranej lehote poskytnutej Správcom výberu mýta, pokiaľ sa podľa tejto Zmluvy o budúcej zmluve EETS uplatňuje, nie je Správca výberu mýta povinný Zmluvu EETS s Poskytovateľom EETS uzavrieť a vzniká mu právo na odstúpenie od Zmluvy o budúcej zmluve EETS podľa bodu 6.3 tejto Zmluvy o budúcej zmluve EETS. Postup Akreditácie a ďalšie podmienky uzavretia Zmluvy EETS upravuje Prehľad o oblasti EETS, pričom:

1. lehota na poskytnutie informácií Poskytovateľovi EETS podľa Prehľadu o oblasti EETS je päť (5) pracovných dní od nadobudnutia účinnosti tejto Zmluvy o budúcej zmluve EETS;
2. lehota na predloženie Technicko – prevádzkového konceptu Poskytovateľa EETS podľa Prehľadu o oblasti EETS je šesť (6) kalendárnych týždňov od nadobudnutia účinnosti tejto Zmluvy o budúcej zmluve EETS;
3. lehota na dokončenie postupu Akreditácie podľa Prehľadu o oblasti EETS je dvanásť (12) Mesiacov od nadobudnutia účinnosti tejto Zmluvy o budúcej zmluve EETS.

## Správca výberu mýta sa zaväzuje v súlade s Prehľadom o oblasti EETS začať skúšky Zložiek interoperability na základe oznámenia o pripravenosti Poskytovateľa EETS na začatie skúšok podľa Prehľadu o oblasti EETS, a to v lehote, ktorú si Zmluvné strany postupom podľa Prehľadu o oblasti EETS písomne odsúhlasia.

## V súlade s bodom 3.8.2 Prehľadu o oblasti EETS, Správca výberu mýta vyzve Poskytovateľa EETS na uzatvorenie Zmluvy EETS a na predloženie ďalších dokumentov podľa bodu 2.7 tejto Zmluvy o budúcej zmluve EETS, ak (i) Poskytovateľ EETS úspešne prešiel procesom Akreditácie a splnil podmienky Gate 0, Gate 1, Gate 2, Gate 3, Gate 4 postupu Akreditácie podľa Prehľadu o oblasti EETS, (ii) Správca výberu mýta vydal Potvrdenie o vhodnosti Zložiek interoperability na použitie a (iii) Správca výberu mýta neeviduje pohľadávky po splatnosti voči Poskytovateľovi EETS, a to v lehote do piatich (5) kalendárnych dní od kumulatívneho splnenia všetkých vyššie uvedených podmienok.

## Na základe vyššie uvedenej výzvy sa Poskytovateľ EETS zaväzuje Správcovi výberu mýta predložiť doklady k poisteniu vyhotovené v súlade s podmienkami podľa bodu 2.6.3 Prehľadu o oblasti EETS, doklady k Zábezpeke vyhotovené v súlade s podmienkami podľa bodu 2.6.2 Prehľadu o oblasti EETS a návrh Zmluvy EETS vyhotovený podľa záväzného vzoru, ktorý tvorí Prílohu č. 11 Prehľadu o oblasti EETS, podpísaný osobou oprávnenou konať za Poskytovateľa EETS v piatich (5) rovnopisoch.

## 

## Správca výberu mýta sa zaväzuje podpísať Zmluvu EETS do štrnástich (14) pracovných dní po kumulatívnom splnení podmienok uvedených v bodoch 2.6 a 2.7 tejto Zmluvy o budúcej zmluve EETS a zápise Poskytovateľa EETS do RPVS, nie však skôr ako do piatich (5) pracovných dní po predložení podpísaného návrhu Zmluvy EETS Poskytovateľom EETS.

## Ak bude Poskytovateľ EETS v priebehu Akreditácie požadovať harmonizačné úpravy EMS, oznámi svoje požiadavky písomne Správcovi výberu mýta. Správca výberu mýta je oprávnený požiadavky na takéto úpravy odmietnuť. Požiadavky na harmonizačné úpravy Správca výberu mýta odmietne vždy vtedy, ak by takéto úpravy mohli ovplyvniť či ohroziť riadne a nepretržité fungovanie EMS a/alebo EETS ostatných poskytovateľov EETS. Písomné stanovisko o odmietnutí zašle Správca výberu mýta Poskytovateľovi EETS najneskôr do tridsiatich (30) kalendárnych dní odo dňa doručenia požiadavky Poskytovateľa EETS; v zložitých prípadoch, v ktorých si požiadavky Poskytovateľa EETS vyžadujú odborné posúdenie, je možné lehotu predĺžiť o ďalších tridsať (30) kalendárnych dní, a to aj opakovane; o predĺžení lehoty na zaslanie písomného stanoviska Správcu výberu mýta bude Správca výberu mýta Poskytovateľa EETS bez zbytočného odkladu informovať, vždy do uplynutia pôvodnej lehoty. Všetky úpravy EMS odsúhlasené zo strany Správcu výberu mýta budú realizované na náklady Poskytovateľa EETS s prirážkou 15 % na pokrytie výdavkov Správcu výberu mýta na zaistenie, riadenie a koordináciu úprav EMS.

## Podmienkou pre začatie poskytovania EETS je uzavretie Zmluvy EETS a vydanie Pokynu na začatie poskytovania EETS.

## Zmluvné strany sú povinné dodržať termíny a postup Akreditácie stanovené Prehľadom o oblasti EETS, Právnymi predpismi a touto Zmluvou o budúcej zmluve EETS.

2.12 Poplatky alebo náklady účtované Správcom výberu mýta v súlade s touto Zmluvou o budúcej zmluve EETS a Prehľadom o oblasti EETS sú splatné do štrnástich (14) kalendárnych dní odo dňa vystavenia faktúry. Všetky faktúry budú doručované na kontaktné adresy Zmluvných strán uvedené v Prílohe č. 4 tejto Zmluvy o budúcej zmluve EETS. Podrobnosti o doručovaní faktúr a možnosť doručovania faktúr v elektronickej podobe sú upravené v Prehľade o oblasti EETS.

2.13 V prípade, že proces Akreditácie nebude úspešný z dôvodu, ktorý nie je možné pričítať Poskytovateľovi EETS, a zároveň dôjde k ukončeniu tejto Zmluvy o budúcej zmluve EETS, nemá Správca výberu mýta ani čiastočne nárok na poplatok za Akreditáciu. Celý vyššie uvedený poplatok za Akreditáciu bude Poskytovateľovi EETS vrátený do tridsiatich (30) kalendárnych dní odo dňa ukončenia Zmluvy o budúcej zmluve EETS. Pre odstránenie pochybností sa za dôvod, ktorý nie je možné pričítať Poskytovateľovi EETS, považujú výlučne preukázateľné nedostatky v EMS zabezpečovanom Správcom výberu mýta.

**Článok III**

**Verejnosť informácií**

# OBCHODNÍ TAJEMSTVÍ

## Zmluvné strany zhodne konštatujú, že obsah tejto Zmluvy o budúcej zmluve EETS, ako aj informácie, ktoré si vzájomne poskytli pred jej uzatvorením, netvorí obchodné tajomstvo v zmysle príslušných Právnych predpisov, ani nie sú dôverné, iba ak by tak určila niektorá zo Zmluvných strán písomným oznámením druhej Zmluvnej strane, pričom takéto oznámenie musí obsahovať dostatočné odôvodnenie.

## Poskytovateľ EETS berie na vedomie, že táto Zmluva o budúcej zmluve EETS bude zverejnená v Centrálnom registri zmlúv vedenom Úradom vlády Slovenskej republiky podľa § 47a ods. 1 zákona č. 40/1964 Zb. Občiansky zákonník v znení neskorších predpisov v nadväznosti na § 5a ods. 1 a 6 zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.

**Článok IV**

**Dôvernosť informácií**

# DŮVĚRNÉ INFORMACE

## Všetky dokumenty, listiny, plány, výkresy, náčrty, programy, dáta a informácie týkajúce sa prevádzky a údržby EMS, Technicko-prevádzkového konceptu Prevádzkovateľa EETS, ako aj všetky ďalšie informácie, ktoré sa Zmluvné strany dozvedia v súvislosti s touto Zmluvou o budúcej zmluve EETS, ktorých uverejnenie či iné poskytnutie verejnosti alebo orgánom štátnej správy a samosprávy, súdom alebo iným verejným orgánom nie je vyžadované príslušnými právnymi predpismi, budú považované Zmluvnými stranami za dôverné a Zmluvné strany nie sú oprávnené tieto dôverné informácie sprístupniť tretej osobe, pokiaľ nie je v tejto Zmluve o budúcej zmluve EETS výslovne uvedené inak. Za tieto dôverné informácie nebudú považované informácie, ktoré:

### sú verejne prístupné alebo známe v dobe ich použitia alebo sprístupnenia, ak ich verejná prístupnosť či známosť nenastala v dôsledku porušenia zákonnej či zmluvnej povinnosti; alebo

### sú v súlade s Právnymi predpismi poskytnuté Zmluvnej strane treťou osobou, ktorá sa nijako nezúčastňuje na výstavbe, prevádzke alebo údržbe EMS, a ktorá má právo s takouto informáciou voľne nakladať a poskytnúť ju tretím osobám.

## Zmluvné strany sa zaväzujú, že bez predchádzajúceho písomného súhlasu druhej Zmluvnej strany:

### nepoužijú tieto dôverné informácie na iné účely ako na účely poskytovania EETS a splnenia povinností podľa tejto Zmluvy o budúcej zmluve EETS, najmä ich nepoužijú na účely získania zákazky na poskytovanie iných služieb či pre potreby akýchkoľvek projektov tretích osôb;

### neuverejnia ani inak neposkytnú tieto dôverné informácie žiadnej tretej osobe, s výnimkou osôb zúčastnených na realizácii dodávok alebo služieb pre Zmluvné strany v súvislosti s touto Zmluvou o budúcej zmluve EETS alebo Zmluvou EETS. Týmto osobám však môže byť dôverná informácia poskytnutá iba v rozsahu, v akom ju potrebujú poznať na účely činnosti, ktorou sa podieľajú na realizácii dodávok alebo služieb pre Zmluvné strany v súvislosti s touto Zmluvou o budúcej zmluve EETS alebo Zmluvou EETS, ak budú zaviazané udržiavať takúto informáciu v tajnosti, ako by boli stranou tejto Zmluvy o budúcej zmluve EETS.

## Ak bude akýkoľvek orgán štátnej správy a samosprávy, súd či iný verejný orgán vyžadovať poskytnutie akejkoľvek dôvernej informácie podľa tohto článku IV Zmluvy o budúcej zmluve EETS, oznámi Zmluvná strana takúto skutočnosť okamžite druhej Zmluvnej strane a umožní jej vyjadriť sa k takejto požiadavke. Záväzky Zmluvných strán podľa tohto článku IV Zmluvy o budúcej zmluve EETS trvajú bez časového obmedzenia aj po ukončení tejto Zmluvy o budúcej zmluve EETS. Zmluvné strany pre vylúčenie pochybností uvádzajú, že záväzky podľa článku IV Zmluvy o budúcej zmluve EETS trvajú aj v prípade odstúpenia od Zmluvy o budúcej zmluve EETS.

**Článok V**

**Zmluvné pokuty**

# SMLUVNÍ POKUTY

## Ak Poskytovateľ EETS poruší niektorú z povinností stanovených v článku IV tejto Zmluvy o budúcej zmluve EETS, je Správca výberu mýta oprávnený požadovať úhradu zmluvnej pokuty vo výške 33.000 (slovom: tridsaťtritisíc) eur, a to za každý takýto prípad porušenia danej povinnosti.

## Ak Správca výberu mýta poruší niektorú z povinností stanovených v článku IV tejto Zmluvy o budúcej zmluve EETS, je Poskytovateľ EETS oprávnený požadovať úhradu zmluvnej pokuty vo výške 33.000 (slovom: tridsaťtritisíc) eur, a to za každý takýto prípad porušenia danej povinnosti.

## Ak je Poskytovateľ EETS v omeškaní s úhradou akejkoľvek peňažnej pohľadávky Správcu výberu mýta, je Správca výberu mýta oprávnený požadovať úhradu zmluvnej pokuty vo výške 0,05 % z dlžnej sumy, a to za každý začatý deň omeškania s úhradou peňažnej pohľadávky.

## Úhradou zmluvnej pokuty nie je vylúčené právo Zmluvnej strany na náhradu škody v plnej výške, na ktorej úhradu vzniklo poškodenej Zmluvnej strane právo z titulu porušenia povinností, ku ktorým sa zmluvná pokuta vzťahuje, ani právo Zmluvnej strany na prípadné odstúpenie od tejto Zmluvy o budúcej zmluve EETS. Odstúpením od Zmluvy o budúcej zmluve EETS už vzniknutý nárok na zaplatenie zmluvnej pokuty nezaniká.

## Zmluvná pokuta, na ktorú vznikne poškodenej Zmluvnej strane nárok podľa tejto Zmluvy o budúcej zmluve EETS, je druhá Zmluvná strana povinná uhradiť do tridsiatich (30) kalendárnych dní odo dňa doručenia faktúry oprávnenej Zmluvnej strany druhej Zmluvnej strane, pričom pre účely fakturácie zmluvnej pokuty sa primerane uplatní ustanovenie bodu 2.12 tejto Zmluvy o budúcej zmluve EETS.

**Článok VI**

**Trvanie**

# TRVÁNÍ A ZÁNIK SMLOUVY

## Zmluva o budúcej zmluve EETS sa uzatvára na dobu do uzavretia Zmluvy EETS. Tým nie sú dotknuté práva a povinnosti Zmluvných strán, ktoré majú podľa svojej povahy trvať aj po zániku tejto Zmluvy o budúcej zmluve EETS, najmä, avšak nie výlučne práva a povinnosti uvedené v bode 6.10 tejto Zmluvy o budúcej zmluve EETS.

## Táto Zmluva o budúcej zmluve EETS môže byť zrušená dohodou Zmluvných strán v písomnej forme, pričom účinky zrušenia tejto Zmluvy o budúcej zmluve EETS nastanú k okamihu stanovenom v takejto dohode. Ak takýto okamih dohodou stanovený nebude, potom tieto účinky nastanú ku dňu uzatvorenia takejto dohody.

## Správca výberu mýta je oprávnený odstúpiť od tejto Zmluvy o budúcej zmluve EETS iba v týchto prípadoch:

### Poskytovateľ EETS nesplní podmienky pre uzatvorenie Zmluvy EETS v súlade s článkom 3.8.2 Prehľadu o oblasti EETS a pri rešpektovaní dojednaní Zmluvných strán podľa bodu 2.4 tejto Zmluvy o budúcej zmluve EETS,

### Poskytovateľovi EETS bude právoplatne odňaté oprávnenie na poskytovanie EETS,

### Poskytovateľ EETS právoplatne stratí akékoľvek iné oprávnenie vyžadované Právnymi predpismi na účely poskytovania EETS,

### Poskytovateľ EETS prestal spĺňať niektorú z podmienok pre udelenie oprávnenia na poskytovanie EETS podľa § 14 Zákona o výbere mýta, a nevykonal nápravu ani v dodatočnej primeranej lehote písomne poskytnutej Správcom výberu mýta,

### Poskytovateľ EETS nespĺňa niektorú z povinností, ktorých plnenie sa vyžaduje v zmysle Zákona o výbere mýta, a to ani v dodatočnej primeranej lehote písomne poskytnutej Správcom výberu mýta,

### Poskytovateľ EETS ani napriek písomnému upozorneniu a dodatočnej lehote, ktorá nesmie byť kratšia ako desať (10) kalendárnych dní, nezaplatí akýkoľvek poplatok alebo náklady účtované Správcom výberu mýta v súlade s touto Zmluvou o budúcej zmluve EETS a Prehľadom o oblasti EETS,

### Poskytovateľ EETS nespĺňa niektorú z podmienok uvedených v Prehľade o oblasti EETS, a to ani v dodatočnej primeranej lehote písomne poskytnutej Správcom výberu mýta,

### v prípade, ak sa zistia významné chyby v Technicko-prevádzkovom koncepte, ktoré nie je možné odstrániť ani v dodatočnej lehote písomne poskytnutej Správcom výberu mýta na spracovanie Technicko-prevádzkového konceptu,

### v prípade trojnásobného neúspešného opakovania ktorejkoľvek z Individuálnych skúšok,

### v prípade trojnásobného neúspešného opakovania Komplexnej skúšky,

### v prípade neúspešného druhého opakovania Pilotnej prevádzky (tzn. Pilotná prevádzka nebude úspešne vykonaná ani na tretí pokus),

### ak je Poskytovateľ EETS v omeškaní s plnením niektorej z lehôt stanovených vo vzťahu k postupu Akreditácie podľa Prehľadu o oblasti EETS a tejto Zmluvy o budúcej zmluve EETS, a nezjedná nápravu ani v dodatočnej primeranej lehote písomne poskytnutej Správcom výberu mýta, ktorá nesmie byť kratšia ako päť (5) kalendárnych dní (pre vylúčenie pochybností platí, že ak Poskytovateľ EETS nedokončí postup Akreditácie v lehote stanovenej v bode 2.4 písm. c) tejto Zmluvy o budúcej zmluve EETS, uplatní sa dôvod na odstúpenie podľa bodu 6.3.13 tejto Zmluvy o budúcej zmluve EETS),

### ak Poskytovateľ EETS nedokončí postup Akreditácie v lehote stanovenej v bode 2.4 písm. c) tejto Zmluvy o budúcej zmluve EETS,

### Poskytovateľ EETS vstúpil do likvidácie,

### právoplatným rozhodnutím príslušného súdu bude potvrdené, že Poskytovateľ EETS je v úpadku,

### dôjde k ukončeniu činnosti EMS a tento nebude nahradený novým EMS,

### dôjde k ukončeniu činnosti Správcu výberu mýta a tento nebude nahradený iným subjektom.

## Poskytovateľ EETS je oprávnený odstúpiť od tejto Zmluvy o budúcej zmluve EETS iba v týchto prípadoch:

### Poskytovateľ EETS právoplatne stratí akékoľvek oprávnenie vyžadované Právnymi predpismi na poskytovanie EETS,

### Poskytovateľ EETS vstúpi do likvidácie,

### právoplatným rozhodnutím príslušného súdu bude potvrdené, že Poskytovateľ EETS je v úpadku,

### Poskytovateľ EETS ukončí svoju činnosť.

## Odstúpenie od Zmluvy o budúcej zmluve EETS nadobúda účinnosť doručením písomného oznámenia o odstúpení druhej Zmluvnej strane, prípadne neskorším dňom uvedeným v písomnom oznámení o odstúpení od Zmluvy o budúcej zmluve EETS.

## Zmluvné strany dojednávajú, že v prípade odstúpenia od tejto Zmluvy o budúcej zmluve EETS nebudú mať Zmluvné strany povinnosť vrátiť si plnenie, ktoré bolo poskytnuté pred odstúpením od Zmluvy o budúcej zmluve EETS vrátane zaplatených poplatkov (ani z časti), ak táto Zmluva o budúcej zmluve EETS výslovne neustanoví inak, s výnimkou prípadu, ak od Zmluvy o budúcej zmluve EETS odstúpi Správca výberu mýta z iných dôvodov, než tých, ktoré súvisia s Poskytovateľom EETS, najmä, avšak nie výlučne z dôvodu podľa bodu 6.3.16 alebo 6.3.17 tohto článku Zmluvy o budúcej zmluve EETS.

## Každá zo Zmluvných strán je oprávnená túto Zmluvu o budúcej zmluve EETS vypovedať z tých dôvodov, pre ktoré je oprávnená od tejto Zmluvy o budúcej zmluve EETS odstúpiť. Poskytovateľ EETS je oprávnený túto Zmluvu o budúcej zmluve EETS vypovedať aj bez uvedenia dôvodu. Vo vzťahu k vráteniu plnení, ktoré boli poskytnuté pred zánikom Zmluvy o budúcej zmluve EETS, sa bod 6.6 tejto Zmluvy o budúcej zmluve EETS uplatní obdobne.

## Každá výpoveď podľa tejto Zmluvy o budúcej zmluve EETS musí byť realizovaná písomnou formou, musí byť doručená druhej Zmluvnej strane a musí obsahovať uvedenie výpovedného dôvodu a konkrétny popis skutočností, ktoré vznik výpovedného dôvodu zakladajú (s výnimkou prípadu, keď Poskytovateľ EETS vypovedal Zmluvu o budúcej zmluve EETS bez udania dôvodu).

## Výpovedná doba predstavuje jeden (1) Mesiac a začína plynúť prvým dňom Mesiaca nasledujúceho po doručení písomnej výpovede druhej Zmluvnej strane.

## Ukončením tejto Zmluvy o budúcej zmluve EETS nezanikajú povinnosti zachovania dôvernosti informácií podľa článku IV tejto Zmluvy o budúcej zmluve EETS, rovnako ako záväzky Zmluvných strán uhradiť zmluvnú pokutu pre prípad porušenia povinností v zmysle článku V tejto Zmluvy o budúcej zmluve EETS.

**Článok VII**

**Záverečné ustanovenia**

# ZÁVĚREČNÁ USTANOVENÍ

## Správca výberu mýta je oprávnený postúpiť všetky alebo niektoré práva a povinnosti vyplývajúce z tejto Zmluvy o budúcej zmluve EETS, t. j. celú túto Zmluvu o budúcej zmluve EETS alebo jej časť, na ktorúkoľvek tretiu osobu, najmä na osobu, ktorá získa v súlade s Právnymi predpismi poverenie na výkon činnosti správcu výberu mýta, a to bez predchádzajúceho súhlasu Poskytovateľa EETS a bez potreby uzatvorenia dodatku k tejto Zmluve o budúcej zmluve EETS. Postúpenie všetkých práv a povinností vyplývajúcich z tejto Zmluvy o budúcej zmluve EETS sa Správca výberu mýta zaväzuje písomne oznámiť Poskytovateľovi EETS bez zbytočného odkladu. Pokiaľ Právne predpisy vyžadujú pre platnosť postúpenia všetkých alebo niektorých práv a povinností vyplývajúcich z tejto Zmluvy o budúcej zmluve EETS súhlas, resp. dohodu s Poskytovateľom EETS, Poskytovateľ EETS sa zaväzuje uzatvoriť s treťou osobou, na ktorú boli postúpené práva a povinnosti vyplývajúce z tejto Zmluvy o budúcej zmluve EETS, novú zmluvu o budúcej zmluve EETS alebo dodatok k tejto Zmluve o budúcej zmluve EETS tak, aby postup Akreditácie mohol byť úspešne dokončený a aby Poskytovateľovi EETS vzniklo oprávnenie na poskytovanie EETS pre Oblasť EETS. Všetky úkony v postupe Akreditácie uskutočnené do dňa postúpenia práv a povinností vyplývajúcich z tejto Zmluvy o budúcej zmluve EETS zostávajú zachované aj po postúpení práv a povinností vyplývajúcich z tejto Zmluvy o budúcej zmluve EETS.

## Táto Zmluva o budúcej zmluve EETS nadobúda platnosť dňom jej podpisu obidvomi Zmluvnými stranami.

## Táto Zmluva o budúcej zmluve EETS nadobúda účinnosť dňom nasledujúcim po dni jej zverejnenia v Centrálnom registri zmlúv vedenom Úradom vlády Slovenskej republiky podľa § 47a ods. 1 zákona č. 40/1964 Zb. Občiansky zákonník v znení neskorších predpisov v nadväznosti na § 5a ods. 1 a 6 zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.

## Táto Zmluva o budúcej zmluve EETS môže byť menená a doplňovaná iba formou vzostupne číslovaných písomných dodatkov podpísaných obidvomi Zmluvnými stranami, ktoré sa po podpise druhou Zmluvnou stranou stávajú neoddeliteľnou súčasťou tejto Zmluvy o budúcej zmluve EETS.

## Kedykoľvek táto Zmluva o budúcej zmluve EETS a/alebo Prehľad o oblasti EETS vyžaduje vyhotovenie a/alebo vystavenie súhlasov, osvedčení, privolení, rozhodnutí, oznámení, žiadostí a ďalších dokumentov výslovne uvedených v Prehľade o oblasti EETS akoukoľvek osobou, tieto musia byť vyhotovené písomne a doručené osobne alebo prostredníctvom kuriérskej služby alebo doporučenou zásielkou prostredníctvom držiteľa poštovej licencie a budú považované za doručené okamihom ich doručenia (v prípade osobného doručenia) alebo okamihom prijatia doručenky (v prípade doručenia kuriérom alebo prostredníctvom držiteľa poštovej licencie). Na účinky doručenia v prípade neprevzatých a/alebo odmietnutých zásielok sa primerane uplatní § 45 zákona č. 40/1964 Zb. Občiansky zákonník v znení neskorších predpisov. Všetky vyššie uvedené dokumenty a všetky oznámenia, materiály, listiny, listy, výstupy, dokumenty, zápisnice a/alebo iné písomnosti musia byť doručené alebo poslané na adresy stanovené v Prílohe č. 4 tejto Zmluvy o budúcej zmluve EETS. Bežná pracovná komunikácia môže byť doručovaná prostredníctvom e-mailu.

## Zoznam kontaktných údajov a kontaktných osôb (komunikačná matica) je obsiahnutý v Prílohe č. 4 tejto Zmluvy o budúcej zmluve EETS. O zmenách kontaktných údajov a/alebo kontaktných osôb sa budú Zmluvné strany bez zbytočného odkladu vždy informovať písomným oznámením, bez toho, že by takáto zmena vyžadovala uzavretie písomného dodatku k tejto Zmluve o budúcej zmluve EETS. Zmena kontaktných údajov a/alebo kontaktných osôb je účinná tretím (3.) dňom nasledujúcim po doručení oznámenia druhej Zmluvnej strane, ak oznamujúca Zmluvná strana neuvedie ako okamih účinnosti neskorší deň.

## Táto Zmluva o budúcej zmluve EETS sa riadi právom Slovenskej republiky.

## Všetka komunikácia podľa tejto Zmluvy o budúcej zmluve EETS a v súvislosti s ňou bude prebiehať v slovenskom jazyku alebo českom jazyku; komunikácia na pracovnej úrovni môže so súhlasom Správcu výberu mýta prebiehať v anglickom či inom jazyku. Táto Zmluva o budúcej zmluve EETS a všetky jej prílohy sú vyhotovené v slovenskom jazyku. V prípade vyhotovenia iných jazykových verzií Zmluvy o budúcej zmluve EETS a jej príloh má v prípade akéhokoľvek rozporu / sporu / interpretačného problému či akejkoľvek nejasnosti prednosť znenie vyhotovené v slovenskom jazyku.

## Táto Zmluva o budúcej zmluve EETS je vyhotovená v piatich (5) rovnopisoch, z ktorých tri (3) obdrží Správca výberu mýta a dva (2) obdrží Poskytovateľ EETS.

## Ak kedykoľvek akékoľvek ustanovenie tejto Zmluvy o budúcej zmluve EETS bude alebo sa stane neplatným, nezákonným alebo nevymáhateľným v akomkoľvek ohľade podľa slovenskej alebo medzinárodnej jurisdikcie alebo práva Európskej únie, potom sa bude s týmto ustanovením nakladať ako s oddeleným od zostávajúcich ustanovení Zmluvy o budúcej zmluve EETS a ani platnosť, zákonnosť alebo vymáhateľnosť zostávajúcich ustanovení nebude nijak ovplyvnená alebo narušená. Ak bude možné neplatné, nezákonné alebo nevymáhateľné ustanovenia alebo podmienky urobiť platnými, účinnými, zákonnými alebo vymáhateľnými prostredníctvom primeranej úpravy, potom tieto neplatné, nezákonné alebo nevymáhateľné ustanovenia alebo podmienky budú modifikované do minimálneho rozsahu potrebného na to, aby boli platné, zákonné alebo vymáhateľné. Ak oddelenie alebo modifikácia akejkoľvek časti Zmluvy o budúcej zmluve EETS podstatne ovplyvní akékoľvek iné práva a/alebo povinnosti Zmluvných strán, potom Zmluvné strany vynaložia primerané úsilie na nahradenie akéhokoľvek neplatného, nezákonného alebo nevymáhateľného ustanovenia alebo podmienky platným, zákonným alebo vymáhateľným ustanovením alebo podmienky, ktorá bude najlepšie spĺňať pôvodný zámer Zmluvných strán.

## Každá Zmluvná strana bude spolupracovať a vynaloží z obchodného hľadiska maximálne úsilie a súčinnosť druhej Zmluvnej strane na to, aby si každá zo Zmluvných strán mohla riadne plniť záväzky vyplývajúce z tejto Zmluvy o budúcej zmluve EETS.

## Zmluvné strany sa týmto zaväzujú, že vynaložia všetko úsilie na urovnanie všetkých sporov vzájomným rokovaním a dohodou. V prípade sporu týkajúceho sa obsahu Zmluvy o budúcej zmluve EETS alebo práv a povinností z nich vyplývajúcich, sa Zmluvné strany prednostne obrátia so žiadosťou o vyjadrenie na Zmierovaciu komisiu podľa § 18 a nasl. Zákona o výbere mýta. Zmluvné strany sa dohodli, že v prípade, ak sa im nepodarí nájsť v danom spore vyhovujúce riešenie, budú vzájomný spor riešiť prostredníctvom príslušných súdov Slovenskej republiky.

## Prílohy. Neoddeliteľnou súčasťou tejto Zmluvy o budúcej zmluve EETS sú tieto prílohy:

### Príloha č. 1 – Slovník pojmov

### Príloha č. 2 – Prehľad o oblasti EETS

## Príloha č. 3 – Sadzobník poplatkov

1. Príloha č. 4 – Parametre vzájomnej komunikácie

## 

## Zmluvné strany podpisom tejto Zmluvy o budúcej zmluve EETS vyhlasujú, že si túto Zmluvu o budúcej zmluve EETS riadne prečítali, v plnom rozsahu porozumeli jej obsahu, ktorý je pre ne dostatočne zrozumiteľný a určitý, že táto vyjadruje ich slobodnú a vážnu vôľu bez akýchkoľvek omylov a že táto nebola uzavretá ani v tiesni, ani za nápadne nevýhodných podmienok plynúcich pre ktorúkoľvek Zmluvnú stranu, na znak čoho ju týmto vlastnoručne podpisujú.

|  |  |  |
| --- | --- | --- |
| V Bratislave, \_\_\_\_\_\_\_\_\_\_\_\_\_\_\_\_\_\_\_\_\_\_\_\_  Správca výberu mýta:  **Národná diaľničná spoločnosť, a.s.**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Ing. Vladimír Jacko, PhD., MBA**  predseda predstavenstva  a generálny riaditeľ  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Mgr. Jaroslav Ivanco**  podpredseda predstavenstva |  | V [●], \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Poskytovateľ EETS:  [**Obchodné meno**]  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  [Meno a funkcia]  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  [Meno a funkcia] |